Eötvös Loránd Tudományegyetem TTK/4632/1 (2018) T-9
Természettudományi Kar Budapest, 2018. április 5.
Dékáni Hivatal titkársága

Emlékeztető és Határozatok
a Kari Tanács 2018. április 4-én (szerdán) megtartott üléséről

**I.**

A Kari Tanács a napirendet ellenszavazat és tartózkodás nélkül elfogadta.

**II.**

A Kari Tanács - titkos szavazással - Szilágyi Imremesteroktatói kinevezését a Földrajz- és Földtudományi Intézethez (Általános és Alkalmazott Földtani Tanszékre) 22 igen, 0 nem, 0 érvénytelen szavazattal támogatta.

**III.**

A Kari Tanács - titkos szavazással- egyetemi tanári pályázat kiírását, a Kiválósági Támogatás keretében, már professzori címmel rendelkező személy részére, a Fizikai Intézethez (Elméleti Fizikai Tanszékre) 21 igen, 1 nem, 0 érvénytelen szavazattal támogatta.

**IV.**

A Kari Tanács titkos szavazással egyhangúlag (22 igen) javasolta Professor Emerita cím adományozását Sármay Gabriella egyetemi tanár (Biológiai Intézet) részére.

A Kari Tanács titkos szavazással 21 igen, 1 nem, 0 érvénytelen szavazattal Professor Emeritus cím adományozását javasolta Nemes-Nagy József egyetemi tanár (Földrajz- és Földtudományi Intézet) részére.

A Kari Tanács titkos szavazással egyhangúlag (22 igen) Professor Emeritus cím adományozását javasolta Vicsek Tamás egyetemi tanár (Fizikai Intézet) részére.

A Kari Tanács titkos szavazással egyhangúlag (22 igen) Professor Emeritus cím adományozását javasolta Lovász László egyetemi tanár (Matematikai Intézet) részére.

**V.**

A Kari Tanács titkos szavazással 21 igen, 1 nem, 0 érvénytelen szavazattal vendégprofesszori cím adományozását javasolta ifj. Székelyhidi László matematikus részére.

**VI.**

A Kari Tanács - titkos szavazással – egyhangúlag (22 igen) javasolta Tudományos Diákköri Érem adományozását Székely Balázs egyetemi docens (Földrajz- és Földtudományi Intézet/Geofizikai és Űrtudományi Tanszék) valamint Nguyen Quang Chinh egyetemi docens (Fizikai Intézet/Anyagfizikai Tanszék) részére.

 **VII.**

A Kari Tanács- titkos szavazással - egyhangúlag (22 igen) javasolta a Kar Kiváló Oktatója cím adományozását Berki Márton egyetemi tanársegéd (Földrajz- és Földtudományi Intézet/[Társadalom-](https://telefonkonyv.elte.hu/reszletes_szerv.php?szervezet_id=545) és Gazdaságföldrajzi Tanszék) és Besenyei Ádám egyetemi docens (Matematikai Intézet/[[Alkalmazott Analízis és Számításmatematikai Tanszék](https://telefonkonyv.elte.hu/reszletes_szerv.php?szervezet_id=238)](https://telefonkonyv.elte.hu/reszletes_szerv.php?szervezet_id=545)) részére.

VIII.

A Kari Tanács egyhangúlag (22 igen) elfogadta az gyógyszertörzskönyvező szakirányú továbbképzési szak indítására tett előterjesztést.

(1.sz. mellékletek)

IX.

A Kar Tanácsa a Biológia mesterképzési szak képzési tervének módosítására tett javaslatot egyhangúlag (22 igen) elfogadta.

(2.sz. mellékletek)

A Kar Tanácsa egyhangúlag (22 igen) elfogadta az alábbi angol nyelvű mesterképzési szak tanterveinek módosítására tett javaslatokat:

* biológus
* fizikus
* matematikus
* meteorológus
* vegyész.

(3. sz. mellékletek)

X.

Bejelentések

A Dékán bejelentette, hogy:

* Németh István szombathelyi ügyekért felelős koordinációs rektorhelyettes, a Fizikai Intézet docense, március 15-e alkalmából a Magyar Érdemrend lovagkeresztjét vehette át.
* A Meteorológiai Világszervezet világnapján Scheinzl Guidó-díjat vehetett át Tasnádi Péter, a Meteorológiai Tanszék nyugalmazott egyetemi tanára. Miniszteri Elismerő Oklevélben Breuer Hajnalka, a Meteorológiai Tanszék adjunktusa részesült.
* A Nők a Tudományban Egyesület immár második alkalommal [hirdette meg](https://www.elte.hu/content/scindikator-palyazati-felhivas.t.15038) természettudományi, műszaki, informatikai, matematika képzésben részvevő egyetemi hallgatóknak és doktoranduszoknak az országos tudománykommunikációs versenyt. A három első helyet Karunk hallgatói szerezték meg. Az Év Scindikátora címet és a közöségdíjat is Kincses Dániel (Fizika Doktori Iskola) nyerte el, a második helyet Mihály Enikő (földrajz-természetföldrajz), a harmadik helyet Kiss Tamás (Biológia-kémia tanári MA) szerezte meg.
* A TTOMC igazgatójának ismét Homonnay Zoltán egyetemi tanárt kérte fel, 3 évre.
* A Kiváló hallgatókra vonatkozó előterjesztésről levélszavazás lesz április közepén.
* Az Eötvös-napi ünnepség 2018. május 10-én, a Pázmány-nap május 11-én lesz. Áder János köztársasági elnök május 11-én vesz részt a Karon tartandó Országos Felsőoktatási Környezettudományi Diákkonferencián meghívott előadóként.
* Ifj. Dr. Székelyhidi László, Leibniz -díjas matematikus előadása nyitja meg a Pálfi György Tudománytörténeti Vándorkiállítást a Kari Könyvtárban, 2018. április 5-én 17.30-kor.
* A Kari Tanács következő ülése 2018. május 16-án lesz.

Pálfia Zsolt, a Közalkalmazotti Tanács elnöke bejelentette, hogy:

* 2018. május 12-én ismét megrendezésre kerül az Egyetemi és Főiskolai Sportkupa.
* A Déli Épületben tűzriadó volt, amely során számos probléma merült fel. Kéri a dékáni vezetést, hogy indítványozza az üzemeltetés felé a történtek kivizsgálását, és intézkedési terv megalkotását.

kmf.

Surján Péter

dékán

Csibra Klára

a KT titkára